
Laste arvu suurendamine 

koolieelse lasteasutuse TAREKE sõime- ja lasteaiarühmades

Korraldus võetakse vastu Kohaliku omavalitsuse korralduse seaduse § 30 lõike 1 punkti 3 alusel ja  Koolieelse lasteasutuse seaduse § 7 lõike 1¹ alusel

1. Asjaolud ja menetluse käik.

Narva munitsipaalne koolieelne lasteasutus TAREKE on tavaline lasteaed kokku 10 rühmaga - 4 sõimerühma ja 6 lasteaiarühma. Sõimerühmades käivad ühe– kuni kolmeaastased lapsed, lasteaiarühmades käivad kolme- kuni seitsmeaastased lapsed. Lapsed elavad lasteaia piirkonnas. Koolieelse lasteasutuse Tareke rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Linnavalitsuse Kultuuriosakonda 12.07.2007 saabus koolieelse lasteasutuse Tareke juhataja taotlus nr 3.1-18/631  palvega lubada laste arvu suurendamist kuni 16 last sõimerühmas ja kuni 24 last lasteaiarühmas. Laste arvu suurendamine on heakskiidetud 1.11.2006.a hoolekogu nõukogu otsusega nr 1. 

2. Õiguslikud alused.

Vastavalt Kohaliku omavalitsuse korralduse seaduse § 30 lõike 1 punktile 3 linnavalitsus lahendab ja korraldab kohaliku elu küsimusi, mis ei kuulu volikogu pädevusse. 
Vastavalt Koolieelse lasteasutuse seaduse § 7 lõikele 1¹ lasteasutuse hoolekogu ettepanekul on valla- või linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra ja lasteaiarühmas kuni nelja lapse võrra.

3. Otsus.

3.1   Suurendada laste arvu Narva munitsipaalse koolieelse lasteasutuse Tareke (registrikood 75024403) rühmades järgmiselt:
· sõimerühmades (1.-3.a lapsed)  kuni 16 last;

· lasteaiarühmades (5.-7.a lapsed) kuni 24 last.
3.2  Tunnistada kehtetuks Narva Linnavalitsuse 29.12.2004 korraldus nr 1273-k .
4. Rakendussätted.

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

4.2   Korraldus jõustub seadusega  sätestatud korras.

Tarmo Tammiste                                                                           

Linnapea                                                                                      Ants Liimets

                                                                                                     Linnasekretär
